12 



mon compte par maniere d'exemple que vng prince ait chascun an de 

 nette revenue, rabatu tout ce qui selon raison fait ä deduire, cent mille 

 escuz frans deniers. de ceste somme, pour pourveoir aulx affaires qni aux 

 princes peuent hastiuement suruenir, il en doibt reseruer et meptre ä part 

 la v e partie par maniere de tresor, et du residu que monteront ses re- 

 ceptes, ordonner son estat. car c'est tout gaste quant on mept l'estat 

 deuant la recepte. mais Ten doibt selon raison la grandeur des finances 

 ordonner l'estat et faire les retenues, et reguarder que toutes chouses 

 soyent sy raisonnablement proporcionnees et departies, et par si bon 

 conseil de gens en ce congnoissans, que les chouses se puissent conduire 

 ä l'auenant des iinances, c'est ä enlendre la despence ordinaire, les ha- 

 billemens, cheuaulz et harnois appartenans au corps, dons de charite et 

 d'aumosne, et dons liberaulx qui appartiennent ä la haultesse de son estat 

 et ä l'entretenement des nobles hommes de ses royaulmes, et ce qu'il fault 

 en ambassades et messaiges, dunt l'en ne se peult passer pour conduite 

 de seigneuries , refections de forteresses et d'ostelz et ce qui appartient 

 pour auoir le deduit de chiens et d'oyseaulx, et que les aduis et ordon- 

 nances faictes et aduisees par la deliberacion de conseil soyent si bien 

 guardees et tenues que en ce n'ait aulcunes interrupcions ne deffaultes. 

 car il n'y a pas si grant maistrie ä ordonner loys et conslitucions prouffi- 

 tables qu'il fault de vertu et depuissance ä les bien guarder et entretenir. 

 et la richesse ne bon gouuernement ne sera tronue en court et hostel de 

 roy ne de princes, s'il ne guarde estroitement les rigles et ordonnances 

 par luy faictes tant en justice en armes que en son gouuernement et 

 retenue d'ofliciers. mais, mon tres ame seigneur, ä Toccasion de cest 

 espargne dont dessus est parle, je n'entens pas que ä ceste cause doyez 

 devenir couuoiteulx, ne appliquer vostre euer ä finances, mais en user 

 en pareille maniere et non aultrement que vous et tous saiges princes 

 devez faire des aitilleries ou habillemens de guerre pour de tout ce vous 

 en aidier, se auleuns hastifz affaires vous suruenoient. et ä se guuuemer 

 par ceste maniere ou en substance vous et tous princes devienderies 

 richez au devant et guarniz de tresor, et pourries espargnier vos subgetz, 

 pour vous en aidier se auleuns grans et pesans affaires vous suruenoient. 

 car comme aultre foiz ay dit, il n'est plus noble tresor a prince que 

 d'auoir riches subgetz et de s'en faire aymer. car piince ame de ses 

 subgetz ne sera pas ä son besoing secouru de tresor seullement, mais de 

 euer , de corps et de tout ce que dieu leur a preste. et en tesmoignage 

 de ce j'en allegue vng metre que fistle saige Cathon, oü il met cilz 

 doibt estre sires clamez qui de ses hommes est amez. n'est pas sire de 

 son pays qui de ses hommes est hais." certes cilz est bien abusez qui 



